KÚPNA ZMLUVA

Zmluvné strany:

Názov: Obec Breziny

Zastúpená: Ján Šatara, starosta

IČO: 00 319 741

Sídlo: Horné Breziny 141, 962 61 Breziny

Ban. spojenie: Prima banka a.s.

IBAN: SK53 5600 0000 0097 1187 3001

(ďalej len ako „ Predávajúci“)

A

Meno a priezvisko:

Rodné číslo:

Trvale bydlisko:

(ďalej len ako „Kupujúci“)

Uzatvorili v zmysle ustanovenia § 588 a nasl. Zákona č. 40/1964 Zb. Občiansky zákonník v znení neskorších predpisov túto kúpnu zmluvu (ďalej len ako „ Zmluva“):

**Článok I**

**Úvodné ustanovenie**

Predávajúci je výlučným vlastníkom nasledovného motorového vozidla:

Druh vozidla: osobné

Továrenská značka: KIA CEED

Farba: Biela

VIN: U5YFF24428L086783

Rok výroby:

(ďalej len ako „Predmetné nákladné vozidlo“).

**Článok II**

**Predmet zmluvy**

Predávajúci touto zmluvou predáva kupujúcemu predmetné osobné vozidlo za vzájomne dohodnutú kúpnu cenu a kupujúci predmetné osobné vozidlo za vzájomne dohodnutú kúpnu cenu kupuje do svojho výlučného vlastníctva.

**Článok III**

**Kúpna cena**

Kupujúci sa zaväzuje zaplatiť predávajúcemu za predmetné osobné vozidlo vzájomne dohodnutú kúpnu cenu vo výške xxxxxxx Eur (slovom xxxxxx eur).

Predávajúci a kupujúci sa dohodli, že kupujúci uhradí predávajúcemu kúpnu cenu vo výške uvedenej v predchádzajúcej vete tohto článku Zmluvy:

* V hotovosti pri podpise tejto Zmluvy;
* Bezhotovostným prevodom na bankový účet Predávajúceho uvedený v záhlaví tejto zmluvy, a to v deň podpisu tejto zmluvy, prípadne inak vzájomne dohodnutý deň.

V prípade, ak dohodnutá kúpna cena za predmetné osobné vozidlo podľa tohto článku III zmluvy nebude predávajúcemu uhradená riadne a včas, je predávajúci oprávnený odstúpiť od tejto zmluvy. Odstúpením sa zmluva zrušuje od svojho počiatku a zmluvné strany sú povinné vydať si navzájom plnenia, ktoré si na základe zmluvy poskytli, a to najneskôr do desiatich dní odo dňa doručenia písomného oznámenia predávajúceho o odstúpení od zmluvy kupujúcemu**.**

**Článok IV**

**Stav Predmetného nákladného vozidla**

Kupujúci vyhlasuje, že sa so stavom predmetného osobného vozidla riadne oboznámil jeho obhliadkou a skúšobnou jazdou a kupuje ho v stave, v akom sa nachádza ku dňu podpisu tejto zmluvy. Zároveň kupujúci prehlasuje, že si je vedomý technického stavu vozidla. Nakoľko ide o staršie osobné vozidlo, prípadné vady, ktoré sa ukážu pri používaní nebude kupujúci žiadať preplatiť, alebo iným spôsobom nahradiť od predávajúceho.

**Článok V**

**Odovzdanie predmetu kúpy a prevod vlastníckeho práva**

Predávajúci a kupujúci sa dohodli, že predmetné osobné vozidlo odovzdá predávajúci kupujúcemu  v deň podpisu tejto zmluvy, prípadne iný vzájomne dohodnutý deň.

Zmluvné strany sa výslovne dohodli, že vlastnícke právo k predmetnému osobnému vozidlu prechádza z predávajúceho na kupujúceho momentom úplného zaplatenia kúpnej ceny podľa článku III. tejto Zmluvy.

Predávajúci a kupujúci sa ďalej dohodli, že prepis predmetného osobného vozidla v evidencii motorových vozidiel je oprávnený vykonať aj kupujúci, na čo ho predávajúci týmto výslovne splnomocňuje.

**Článok VI**

**Záverečné ustanovenia**

Táto Zmluva je vyhotovená v štyroch obsahovo zhodných rovnopisoch, po dvoch rovnopisoch pre každú zo zmluvných strán.

Práva a povinnosti, ktoré nie sú výslovne upravené v tejto Zmluve, sa spravujú príslušnými ustanoveniami Občianskeho zákonníka v platnom znení.

Zmluvné strany vyhlasujú, že si znenie tejto Zmluvy prečítali, rozumejú jej obsahu, a na znak súhlasu s ustanoveniami tejto Zmluvy, zmluvné strany pripájajú vlastnoručné podpisy, ako vyjadrenie ich slobodnej a vážnej vôle.

Táto zmluva nadobúda účinnosť dňom nasledujúcim po dni jej vyvesenia na úradnej tabuli obce Breziny alebo na webovom sídle obce Breziny.

V Brezinách dňa 07.04.2021

............................................ ................................................

Predávajúci Kupujúci